ఒక చిన్న హాస్య సన్నివేశం ఇవ్వు మరియు దాని యొక్క టైటిల్ అపార్థం ఉండే లాగా ఇవ్వు.
శీర్షిక: 'అపార్థం' 

 ఆ హైవే మీద వాహనాలన్నీ సర్రు సర్రున దూసుకుపోతున్నాయి. కానీ సుబ్బారావు కారు మాత్రం పది కిలోమీటర్ల స్పీడులోనే నడుస్తోంది. ‘ఎందుకంత నిదానంగా వెళ్తున్నారు?’ అని అడిగాడు చెక్పోస్టు దగ్గర ఉన్న పోలీసు.
‘రోడ్డు పక్కనే 10 అన్న బోర్డు కనిపించింది. అది స్పీడ్ లిమిట్ ఏమో అనుకుంటున్నాను’ వివరించాడు సుబ్బారావు.
‘భలేవారే! అది హైవే నెంబరు. మీరు దాన్ని స్పీడ్ లిమిట్ అని పొరపాటుపడ్డారు’ అని నచ్చచెప్పాడు పోలీసు. ఇంతలో కారు వెనుక సీట్లో కూర్చున్న ఇద్దరు ముసలమ్మలు బిక్కచచ్చిపోయి కనిపించారు.
‘ఎందుకని మీరంతగా భయపడిపోయి కనిపిస్తున్నారు’ అంటూ ఆసక్తిగా అడిగాడు పోలీసు.
‘ఇందాకే మేము 150 నెంబరు హైవే నుంచి వచ్చాం’ అంటూ భోరుమన్నారా బామ్మలు.